jkorsvik/nowiki_second_scrape_merged huggingface dataset:
Ole Eidem

Ole Eidem (født 10. juni 1887 i Selbu, død 4. september 1948) var en norsk fagforeningsmann og politiker, hjemmehørende  i Arbeiderpartiet, senere Norges Kommunistiske Parti.
Han gikk amtskolen, og kom til Trondheim der han ble skotøyarbeider. Han ble fagorganisert i 1907, ble tillitsvalgt og etter hvert formann i Skotøiarbeidernes forening. Han ble også formann i Fagopposisjonen av 1911.
Fra 1907 var han medlem av Trondheims sosialistlag. Han var medlem av styret i AP i byen, og formann i Norges sosialdemokratiske ungdomsforbund i distriktet. Han satt i Trondheims bystyre fra 1912 til 1926, og fra 1916 til 1923 i formannskapet. I årene fra 1917 til 1928 var han medlem av skolestyret.
Ved den store partisplittelsen i 1923 var han blant dem som fulgte Kominterns linje, og deltok i stiftelsen av NKP. Han var også medlem av foreningen Sovjetunionens Venner.


== Referanser ==
Ginza

For mandeismens hellige bok, se Ginza.

Ginza (kanji: 銀座) er en bydel i distriktet Chuo (中央) i Tokyo i Japan. Den er kjent som en «bedre» del av Tokyo med mange varehus, butikker, restauranter og kaféer.  Ginza har ry på seg som et av verdens mest luksuriøse shoppingområder. Her ligger også Japans mest kjente kabukiteater.


== Historie ==
Før området ble bebygd, var det her en myrlendt slette ned mot strandkanten ved Tokyobukta. Den ble drenert og tørket ut, og det ble kjørt på masse for å gjøre den bebyggelig. 
Ginza har sitt navn, «sølvstedet», etter et sølvmyntslageri som ble etablert i området i 1612 og er en av Tokyos eldste bydeler. Det moderne Ginza går bare tilbake til 1872 da området ble gjenoppbygd etter en omfattende brann.
Hovedansvaret for oppbyggingen ble gitt til den britiske arkitekten Josiah Conder og ingeniøren Thomas J. Waters. De utviden gjennomgangsgaten fra 12,6 til 27 meter og bygde brede fortauer med gasslykter, og der bak lange husrekker med toetasjes teglsteinbyfninger med balkonger ut mot gaten. Etter forbilde fra Paris og London oppstod på dette vis den første flanørstrekning i Japan. Det gikk litt trått med tilflyttingen til å begynne med, men etterhvert skjøt befolkningen i været og de tilgrensende områder til hovedgaten ble utviklet. Her kom også etterhvert det meste av Tokyos fornøyelsesgeskjeft, etter at området Asakusa i så måte ble hengende etter i begynnelsen av 1900-tallet.
Sin største berømmelse fikk Ginza imidlertid etter Annen verdenskrig. Bydelen var blitt gjenoppbygd nok en gang etter skadene etter den amerikanske brannbombingen av byen i mars 1945. De fleste av de gamle europeiske bygningene har måttet vike for moderne høyhus. Ordet ginza benyttes nå nærmest synonymt med innkjøpsgate i store deler av landet.


== Referanser ==


== Eksterne lenker ==
(zh) Offisielt nettsted 
(en) Ginza – kategori av bilder, video eller lyd på Commons 
http://www.barthe.net/jgallery/ginza.htm
http://www.ginza.jp/
Dormi, dormi, bel Bambin

«Dormi, dormi, bel Bambin» er en religiøs folke-, jule- og vuggesang fra Italia, Sveits og Korsika fra 1500-tallet.  Sangen finnes i mange varianter og kildene spriker noe når de oppgir opprinnelssted. Den første versjonen er den lengste og mest særegne og de andre versjonene ligner mer på hverandre.
Sangen kalles på engelsk «Sleep, sleep, oh lovely child».Sangen kalles på tysk «Schlafe, schlafe, schönes Kind».På svensk kalles sangen «I ett barn tog du gestalt» og er oversatt av Birgitta Wennerberg-Berggren.Nettstedet barnesanger.wikispaces.com oppgir at sangen er fra Sveits og Italia,  finnes i to varianter (versjon 2 og 3 nedenfor), at den på norsk heter «Sov, å sov, du lille barn» og er oversatt av Siri Randem.Paul Hillier oppgir at sangen er fra regionen Ticino i sørlige Sveits og fra nordlige Italia.De tre første versene av versjon 1 oppgis av å være en vuggesang fra Bergamo, Lombardia i Italia.Versjon 1 oppgis å være fra Lombardia i Italia.


== Melodi ==
Nedenstående noter passer til versjon 3 av teksten. 
Melodien til verset går i enten 4/4-takt eller 2/4-takt. Teksten er oversatt til flere språk og første linje av oversettelsene til engelsk, norsk og svensk er sitert.

Refrenget går i 6/8-takt eller 3/8-takt. Både variasjoner over «Fa la ..» og bare «La la ..» brukes i avslutningen av refrenget. Noen ganger er første melodilinje i refrenget gjentatt to ganger og da kan andre melodilinje være sløyfet. Tredje melodilinje («Fa la ..») kan også synges to ganger. Andre variasjoner er at refrenget synges bare med «Fa la .. ».


== Lang tekst (versjon 1) ==

De tre første versene av denne versjonen oppgis av  å være en vuggesang fra Bergamo, Lombardi i Italia. Teksten lyder på Korsika:


== Korte tekster (versjon 2-5) ==
Versjon 2 finnes hos flere kilder. Denne teksten er oversatt til engelsk med tittelen «Sleep, oh sleep, my lovely child» Svensk  tittel er «I ett barn tog du gestalt» og teksten er oversatt av Birgitta Wennerberg-Berggren.Versjon 3 er oversatt til norsk som «Sov, å sov, du lille barn» av Siri Randem.Versjon 4 finnes hos lyricsmania.com.Versjon 5 finnes på nettstedet examiner.com hvor hevdes det at Alina Gorna har restaurert sangen og at den opprinnelig bare hadde ett vers ikke to. Hun har også oversatt denne teksten til engelsk med tittelen «Sleep, Sleep, O Beautiful Child».


== Referanser ==


== Eksterne lenker ==
Noen innspillinger som er tilgjengelig på nett:

Stanton's Sheet Music Listening Library Lenke til lydfil
Blue Music har spilt inn en versjon. Lenke til lydfil med prøve av innspillingen.
Sangen er spilt inn av Damekoret Crescendo i Hønefoss, Norge. Lenke til lydfil.
Økslandselv kraftverk

Økslandselv kraftverk er et vannkraftverk i Gaular kommune, Vestland fylke.
Det er et privat kraftverk som ligger på Øksneland gård. Det utnytter et fall på ca 260 meter i Ykslandselva.
Installert effekt er 690 kW. Årsproduksjon er 2,6 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Herman Brood

Hermanus (Herman) Brood (født 5. november 1946 i Zwolle, død 11. juli 2001 i Amsterdam) var en nederlandsk musiker, skuespiller, maler og dikter. Han har i hjemlandet fått predikatet Hollands største rock'n roll stjerne.


== Diskografi i utvalg ==
Street  (1977)
Shpritsz (1978)
Cha Cha (1978)
Herman Brood & His Wild Romance (1979)
Go Nutz (1980)
Frisz & Sympatisz (1982)
Bühnensucht (1985, konsertalbum)
Yada Yada (1988)
Hooks (1989)
Freeze (1990)
Fresh Poison (1994)
Back on the Corner (1999)
Ciao Monkey (2000)


== Referanser ==


== Eksterne lenker ==
(nl) Offisielt nettsted 
(en) Herman Brood – kategori av bilder, video eller lyd på Commons 
(en) Herman Brood på Internet Movie Database 
(fr) Herman Brood på Allociné 
(en) Herman Brood hos The Movie Database 
(en) Herman Brood på Discogs 
(en) Herman Brood på MusicBrainz 
(en) Herman Brood på Songkick 
(en) Herman Brood på Last.fm 
(en) Herman Brood på Genius — sangtekster 
(en) Herman Brood på AllMusic
Bournemouth and Poole College

The Bournemouth and Poole College er et college i Bournemouth og Poole ved sørkysten av England. Skolen har et fagtilbud innen videregående opplæring, videreutdanning og høyskole.
Skolen hadde fra 2013 til 2020 samarbeid med Kuben videregående skole der ca. 15 elever innen faget tok sitt andre skoleår (Vg2) innen data og elektronikk, i sin helhet i England. Samarbeidet med Kuben vgs ble avviklet etter Brexit. Et tilsvarende samarbeid hadde BPC med Sogn videregående skole fra 1997 og Fyrstikkalleen skole var samarbeidsskole med BPC for elevene på Vg2 medier og kommunikasjon fra 2010 til 2017.


== Eksterne lenker ==
The Bournemouth and Poole College
Domingo Antonio Velasco

Domingo Antonio Velasco var en italiensk maler, mest kjent for et portrett malt til minne om at komponisten Domenico Scarlatti under en seremoni 21. april 1738 var blitt tildelt Santiago-ordenen av kong Johan V av Portugal.


== Kilder ==
Robert Lewis, Marshall (2003). Eighteenth-century keyboard music. Routledge. s. 161. ISBN 0-415-96642-6.
Ivar Nergaard

Ivar Nergaard, født 13. juli 1964 på Rena, er en norsk skuespiller og tekstforfatter. 
Nergaard har spilt i flere oppsetninger blant annet på Trøndelag Teater og hatt roller i TV-seriene Ca. lykkelig og Ran. Han var programleder for TVNorges Skjult kamera i 1999, og i 2001 deltok han som medlem i revygruppa Adamseplene. I tillegg til å være skuespiller og tekstforfatter i Adamseplene har Nergaard også skrevet tekster for og opptrådt sammen med rockebandet Ompakara. På begynnelsen av 2000-tallet var han fast skribent i Byavisa i Trondheim. 
Siden han begynte å lese inn ukeblader for Norges Blindeforbund i Trondheim på 90-tallet har Nergaard også gjort karriere som innleser av lydbøker. I 2012 vant han Lydbokforlagets innleserpris i både barne- og voksenbokklassen.


== Diskografi ==
AlbumHjertegras – Ivar Nergaard synger Vidar Sandbeck (2018)SinglerHjertegras (2018)
Ved veiskjellet (2018)
E vise i det blå (2018)
Langs bygdeveien (2018)
Levebrød (2018)
Ved Gråten sjø (2018)


=== Adamseplene ===
Adamseplene.no (1999)


=== Ompakara ===
Heller væra cowboy enn indianer! (2008)
Gangsterpolka (2008)


=== Deltar på ===
Shitty: Happy Again (1997)
Hallo i uken: Et rop om hjelp: Hallo i uken 1990–99 (2000)
Bo Kamskjells Orkester: Fisboblefest (2004)
Trøndelag Teater: Norge Midt-Norge "Norge 1905" – Fra Trøndelag Teaters revy (2005)
Famntak: Leirfivellandet (2006)
Jo Nesbø: Doktor Proktors prompepulver (2008)
Jo Nesbø: Doktor Proktors tidsbadekar (2008)
MTG Music: Fight Apathy – 46 artister, 31 nyinnspillinger (2009)
DumDum Boys: Tidsmaskin (2009)
Musikk i Hedmark: Musikk i Hedmark (2009)
Barneselskapet: Supersanger med Fantorangen og Kuraffen (2010)
Sangfoni: Sangfoni (2017)


== Referanser ==


== Eksterne lenker ==
(en) Ivar Nergaard på Internet Movie Database 
(da) Ivar Nergaard hos danskefilmstemmer.dk
Más X Menos

Más X Menos er en supermarkedkjede i Costa Rica. Den ble etablert 5. desember 1960, som det første supermarkedet i landet med selvbetjening. Den første butikken lå i Avenida Central i San José, ved foten av Cuesta de Moras mellom Calle 9 og 11.
Más X Menos eies i dag av Wal-Mart. Per 2013 har kjeden 27 butikker fordelt på alle landets provinser unntatt Guanacaste. Alle butikkene har åpent sju dager i uka, og stenger ved midnatt fra mandag til lørdag.
Navnet Más X Menos uttales «Más por Menos», som betyr «mer for mindre» på spansk.


== Eksterne lenker ==
Offisielt nettsted
Perimercados

Perimercados, også kjent som Peri, er en costaricansk supermarkedkjede. Per 2013 har den 20 butikker, alle i de sentrale delene av landet. Kjeden eies av selskapet Gessa, som også eier andre supermarkeder. Permiercados' slagord er «Te conviene» («Det lønner seg for deg»). Kjeden produserer enkelte egne varer, som markedsføres under navnet Montelimar.


== Eksterne lenker ==
Offisielt nettsted
Politiregisterloven

Lov om behandling av opplysninger i politiet og påtalemyndigheten, korttittel politiregisterloven, er en norsk lov vedtatt av Stortinget 4. mars 2010 og sanksjonert av Kongen i statsråd 28. mai 2010.Formålet med loven er å bidra til effektiv løsning av politiets og påtalemyndighetens oppgaver, beskyttelse av personvernet og forutberegnlighet for den enkelte ved behandlingen av opplysninger.Loven trådte i kraft 1. juli 2014.


== Referanser ==
Aerobisk gymnastikk under Verdenslekene 2013

Aerobisk gymnastikk under Verdenslekene 2013 ble avholdt 2. og 3. august 2013 i Del Pueblo Coliseum i Cali. Det ble konkurrert i til sammen 7 klasser:

Dans
Gruppe
Individuelt, kvinner og menn
Mikspar
Step
Trio


== Medaljevinnere ==


=== Mix par ===


=== Herrer individuelt ===


=== Dans ===


=== Trio ===


=== Gruppe ===


=== Step ===


=== Kvinner individuelt ===


== Eksterne lenker ==
World Games 2013 - Gymnastics Aerobics
Martin Ramsland

Martin Ramsland (født 2. april 1993) er en norsk fotballspiller som spiller for Sandnes Ulf.Ramsland har tidligere spilt for Marnardal og Mandalskameratene. I juli 2013 ble det klart at han gikk på lån til Strømmen., og etter mye frem og tilbake ble de den 27. november 2013 enige om en permanent avtale gjeldende fra 1. januar 2014.Den 10. november 2015 signerte Ramsland en toårskontrakt med Sogndal.11. desember 2019 sendte han Start til Eliteserien med 3 mål på 6 minutter i kvalifiseringskampen mot Lillestrøm. I 2020-sesongen startet han ni kamper, men skåret ingen mål. Start kom på nest siste plass i serien og rykket ned til andre nivå igjen. 


== Referanser ==


== Eksterne lenker ==
(en) Martin Ramsland – Transfermarkt 
(no) Martin Ramsland – Norges Fotballforbund 
(en) Martin Ramsland – FBref 
Profil på www.altomfotball.no
Håvard Solås Taugbøl

Håvard Solås Taugbøl (født 20. august 1993) er en norsk langrennsløper som representerer Lillehammer Skiklub.
Han debuterte i verdenscupen i langrenn på sprint i fri teknikk i Davos i desember 2013.
Han tok sin første verdenscupseier da han vant sprint fristil i Dresden 18. desember 2021.


== Referanser ==


== Eksterne lenker ==
(en) Håvard Solås Taugbøl – Olympics.com 
(en) Håvard Solås Taugbøl – Olympedia 
(en) Håvard Solås Taugbøl – FIS (langrenn)
Kurt Johannessen

Kurt Richard Johannessen (født 13. april 1960) er en norsk kunstner, mest kjent fra kunstformen performance. 
Han er utdannet kunstner fra Vestlandets Kunstakademi, Listaháskóli Íslands og Slade School of Fine Art. I 2005 ble han tildelt Bergen kommunes kunstnerpris. 
Blant Johannessens bestillingsverk er en rekke tekster som utsmykker Kuben videregående skole i Oslo. Blant disse er «Globusen» og «Ho» presentert som tekststriper høyt oppe på glassfasadene ved skolens hovedinngang.


== Referanser ==


== Kilder ==
Presentasjon av Kurt Johannessen i Forfatterkatalogen på Forfattersentrums nettsider


== Eksterne lenker ==
Kurt Johannessens nettsider
May Elin Eikaas Bjerck

May Elin Eikaas Bjerck (født 31. desember) er en norsk kunstner. Hun kommer fra en kunstnerfamilie med blant annet mor Elsa Eikaas fra Jølster. 
Hun er utdannet fra Statens kunstakademi, Oslo og Stockholm. Høsten 2013 fikk Eikaas Bjerck oppmerksomhet i media da hun fikk stengt en tunnel på riksvei 5 mellom Skei og Fjærland for å vise frem et interaktivt kunstverk beståede av tekster inne tunnelen som skulle inspirere publikum til å svare med sms som da ble presentert i tente lys i fjellsiden ovenfor tunnelen.Eikaas Bjerck fikk oppdrag under utsmykningen av Kuben yrkesarena i Oslo. Verkene Atlas, Verk U og Verk V er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Kuben yrkesarena fikk Oslo bys arkitekturpris i 2014. 
Eikaas Bjerck er en av de åtte utvalgte til konkurransen om å tegne Norges VIII seddelrekke på oppdrag for Norges Bank i 2014. Tema er Havet og havets betydning for Norges nærings og velferdsutvikling. De åtte forslagene til Norges VIII - seddelrekke kan sees på sidene til Norges Bank.


== Referanser ==
Black City

Black City er et dansk rockeband dannet i 2009. Kvartetten består av Bjørn Poulsen (vokal, gitar), Kristian Klærke (gitar), Anders Borre Mathiesen (bass) og Jakob Bjørn Hansen (trommer).


== Historie ==
Bandet ble etablert på slutten av 2000-tallet i Århus, under navnet "Raised By Pirates". På den tiden besto det av fire musikere Bjørn Poulsen (vokal og gitar), Kristian Klærke (gitar og vokal), Jakob Bjørn Hansen (trommer og vokal) og Thorleik Mortensen på bass. Etter plateselskapene begynte å vise interesse for de fire, valgte de å endre navn til Black City da det første navnet var for vanskelig å uttale og stave mer. Navnet var gitarist Kristian Klærkes ideen og kom fra det svenske bandet Mustaschs sang med samme navn.


== Medlemmer ==
Bjørn Poulsen – vokal, gitar
Kristian Klærke – gitar
Anders Borre Mathiesen – bassgitar
Jakob Bjørn Hansen – trommer


== Diskografi ==


=== Studiealbum ===
Black City (2010)
Fire (2013)


== Galleri ==

		
		
		


== Eksterne lenker ==
(en) Black City (musical group) – kategori av bilder, video eller lyd på Commons 
(en) Black City på Discogs 
(en) Black City på MusicBrainz 
(en) Black City på Songkick 
(en) Black City på AllMusic
Splitt og hersk

Splitt og hersk (latin: divide et impera) er en angrepsmetode, problemløsningsmetode respektive krigføringsmetode som går ut på å dele opp en større sammenheng i mindre deler. Forhåpningsvis kan deretter disse mindre deler behandles enklere enn den større mer komplekse sammenhengen.


== Historie ==
Historisk passer uttrykket blant annet på romernes krigføringsmetode, som gikk ut på å skille mindre stammer fra hverandre, slik at disse kunne bekjempes en og en i små grupper i stedet for som en stor hær.
Uttrykket ble muligens benyttet første gang av italienske forfattere på 1600-tallet, men termen er også blitt tilskrevet Filip II av Makedonia (διαίρει καὶ βασίλευε, diaírei kaì basíleue), Julius Cæsar, Ludvig XIV (diviser pour régner) og Niccolò Machiavelli.
Martina Crhová

Martina Crhová (født 17. juni 1988 i Praha) er en tsjekkisk håndballspiller som spiller for den svenske klubben Kristianstad HK og det tsjekkiske kvinnelandslaget.Crhová fikk sin mesterskapsdebut under Håndball-VM 2013. Crhová ble også tatt ut i bruttotroppen til Håndball-EM 2012, men var ikke blant de 16 som fikk spille i selve mesterskapet.


== Referanser ==


== Eksterne lenker ==
(se) Profil på IdrottOnline.se
Dominika Müllnerová

Dominika Müllnerová (født 26. mars 1993 i Ústí nad Labem) er en tsjekkisk håndballmålvakt som spiller for DHK Baník Most og det tsjekkiske kvinnelandslaget.Müllnerová fikk sin mesterskapsdebut under Håndball-VM 2013. Müllnerová ble også tatt ut i bruttotroppen til Håndball-EM 2012, men var ikke blant de 16 som fikk spille i selve mesterskapet.


== Referanser ==


== Eksterne lenker ==
(en) Dominika Müllnerová – Det europeiske håndballforbundet (EHF) 
(cz) Profil på DHK-BaníkMost.cz
Ulrik Vilhelm Koren

Ulrik Vilhelm Koren (født 22. desember 1826 i Bergen, død 19. desember 1910 i Iowa, USA) var en norskfødt prest som blant norsk-amerikanere i Iowa var kjent som «pa­tri­arch of Nor­we­gian-Amer­i­can Lu­ther­ans».Han var sønn av skipskaptein Paul Skonevik Stub Koren (1794–1842) og Henriette Christiane Rulffs (1794–1871). Etter farens død på Haiti i 1842 bodde Ulrik hos han onkel Laurentius Stub Koren (1804–1892) på Selje.
Han ble cand.theol. 1852  Det Kongelige Frederiks Universitet i Kristiania. I 1853 giftet han seg med Else Elisabeth Hysing, Hennes far var  rektor Hysing ved den høyere skole Larvik. Else Elisabeth Hysing (1832–1918) var Ulrik Vilhelms tremenning på sin fars side og firemenning på sin mors side. Ulrik  ble kalt til USA for å være prest i Winneshiek County, og var blant de første lutherske vest for  Mississippi. Else Elisabeth skrev dagbok og brev som i engelsk oversettelse kom som boka The Diary of Elisabeth Koren, 1853-1855 om reisen fra Larvik til Washington Prairie  og livet i det lille tømmerhuset sammen med familien Egge. Tømmerhuset , Egge-Koren house, er utstilt i Vesterheim, det norsk-amerikanske museet  i byen Decorah, Iowa.
Ulrik Vilhelm ble i 1855 sekretær for Synod of the Norwegian Evangelical Lutheran Church in America (etablert 1853), endog president fra 1894 til sin død i 1910.  Han var med på å samle inn penger til det lutherske Luther College  Decorah. Det ble åpnet i 1861 og var det første høyere lærested opprettet av  norsk-amerikanere. Her finner man Koren Building fra 1921 der man frem til 1969 hadde Koren Library. Senere var han med på å starte Luther Seminary i St. Paul. Han tok i 1903 en teologisk doktorgrad (doctorate of divinity) fra Concordia Theological Seminary, St. Louis, Missouri. Han mottok en St. Olavs Orden.
Sønnen William Koren (1864–1937) ble språkprofessor. Han mottok i 1882 sin bachelorgrad fra nettopp Luther College der han også underviste og tok en mastergrad i 1892. Fra 1901 til 1933 var han professor ved Princeton University.


== Musikk han laget ==
Al Verden nuraabe for Herren med Fryd


== Se også ==
Koren (slekta)


== Referanser ==
Simon Makienok

Simon Makienok Christoffersen (født 21. november 1990) er en dansk fotballspiller som fra den 30. juni 2022 er klubbløs. Han har tidligere spilt for klubbene Herfølge BK og HB Køge. Makienok har spilt flere landskamper for Danmarks herrelandslag og på aldersbestemte landslag.


== Klubbkarriere ==
Makienok Christoffersen spilte ungdomsfotball for Næstved BK frem til 2008, da han ble hentet opp til førstelagstroppen. I 2009 gikk turen videre til HB Køge, hvor han fikk sitt gjennombrudd med 22 mål på 55 seriekamper frem til 2012. I januar 2012 ble Makienok Christoffersen solgt til storklubben Brøndby IF, hvor han skrev under en fireårskontrakt med en overgangssum verdt €550 000. Han fikk sin seriedebut i Superligaen for Brøndby den 4. mars 2012, i en kamp mot SønderjyskE (1–0), og scoret sitt første seriemål den 18. mars samme år borte mot FC Nordsjælland (1–2).


== Landslagskarriere ==
Makienok Christoffersen fikk sin offisielle landslagsdebut for Danmark i en VM-kvalifiseringskamp mot Tsjekkia den 22. mars 2013, hvor han kom inn som innbytter for Andreas Cornelius. Han scoret ett mål mot Norge (1–1) under firenasjonerscupen King's Cup i Thailand i januar 2012, men det danske fotballforbundet regner ikke denne kampen som offisiell.


== Referanser ==


== Eksterne lenker ==
(en) Simon Makienok – UEFA 
(en) Simon Makienok – Transfermarkt 
(en) Simon Makienok – national-football-teams.com 
(en) Simon Makienok – WorldFootball.net 
(en) Simon Makienok – FootballDatabase.eu 
(en) Simon Makienok – Soccerway 
(da) Simon Makienok – Dansk Boldspil-Union 
(en) Simon Makienok – FBref 
(es) Simon Makienok – as.com 
Spillerprofil hos HB Køge Arkivert 15. desember 2013 hos Wayback Machine.
Spillerprofil hos Altomfotball.no
Hefte

Hefte kan bety

Hefte (jus), en form for frihetsstraff
Hefte (trykksak), en trykksak, som regel mindre enn en bok
Seo Jung-jin

Seo Jung-jin (hangul: 서정진, født 6. september 1989 i Daegu) er en sørkoreansk fotballspiller som spiller på midtbanen for Suwon Samsung Bluewings i K League Classic. Han har tidligere spilt for Jeonbuk Hyundai Motors. Jung-jin har spilt flere landskamper for Sør-Koreas herrelandslag og på aldersbestemte landslag.
Jung-jin deltok under Asialekene 2010, hvor han var med på å vinne bronsemedalje for Sør-Korea. Han scoret også et av Sør-Koreas tre mål i firnasjonersturneringen King's Cup mot Norge i januar 2012, men dette målet er ikke regnet som offisiell av Sør-Koreas fotballforbund.


== Referanser ==


== Eksterne lenker ==
(en) Seo Jung-jin – FIFA 
(en) Seo Jung-jin – K League database 
(en) Seo Jung-jin – national-football-teams.com 
(en) Seo Jung-jin – Soccerway 
(en) Seo Jung-jin – FBref 
Spillerprofil hos Soccerway.com
Johan Parelius Erichsen

Johan Parelius Erichsen (født 21. februar 1886 i Rognan i Saltdal, død 21. september 1974) var en norsk fagforeningsmann, hjemmehørende i Arbeiderpartiet og Norges Kommunistiske Parti.
Han gikk ved Saltdal ungdomsskole, og fullførte senere i livet Treiders handelsskole i Oslo i 1916.
Erichsen ble medlem av Saltdalens sosialdemokratiske forening i 1902, og året etter valgt inn i styret. Det vervet skjøttet han fram til 1915. Han satt også i mange år som medlem av Sødre Saltens arbeiderparti. Han var medlem av Saltdalens kooperative selskap, der han satt i det første styret i 1913. Han var også medlem av styret i partiets avis Nordlands Social-Demokrat, - den senere Nordlands Framtid.
Fra 1917 til 1919 var han medlem av Glomfjord arbeiderforening, og han var en av stifterne da Glomfjord samorganisasjon ble opprettet. Erichsen var også en aktiv skribent, og leverte en rekke bidrag til arbeiderpressen.
Ved den store partisplittelsen i 1923 fulgte Erichsen fløyen som støttet Kominterns linje, og ble med i det nye Norges Kommunistiske Parti. Han forlot imidlertid NKP etter noen tid, og var på begynnelsen av 1930-tallet partiløs.
Erichsen var stifter av Fauske sangkor, og var styremedlem i Saltens krets av Nordlands sangerforbund.


== Referanser ==